Ζλάτογκραντ

Το **Ζλάτογκραντ** (βουλγάρικα: Златоград, μεταφράζεται ως Χρυσούπολη ή η πόλη του Χρυσού) είναι μια κωμόπολη στη νότια Βουλγαρία, 60 χιλιόμετρα νοτιοανατολικά από το Σμόλυαν, στα σύνορα με την Ελλάδα. Την πόλη διαρρέει ο ποταμός Βάρμπιτσα, παραπόταμος του Άρδα. 

Ο πληθυσμός του Ζλάτογκραντ είναι 6.737 στην κωμόπολη υπάρχουν δύο θρησκευτικές κοινότητες: η κοινότητα των ορθόδοξων χριστιανών και η κοινότητα των μουσουλμάνων. Τουριστικό ενδιαφέρον έχει η επίσκεψη στο Εθνολογικό Συγκρότημα - μουσείο του Ζλάτογκραντ. Το Εθνολογικό συγκρότημα είναι ιδιωτικό και εγκαινιάστηκε στις 24 Μαΐου 2001. Δημιουργήθηκε από τον μηχανικό-ιδιώτη Alexander Mitushev σε συνεργασία με τον Δήμο του Ζλάτογκραντ. Εκτός από την παραδοσιακή αρχιτεκτονική των κτηρίων, στο συγκρότημα ο επισκέπτης μπορεί να επισκεφτεί εκθέσεις εθνολογικού ενδιαφέροντος (π.χ. παραδοσιακές φορεσιές ) αλλά και να παρακολουθήσει αναβιώσεις εθίμων (όπως του παραδοσιακού γάμου ). 

Στις 15 Ιανουαρίου 2010 εγκαινιάστηκε η διασυνοριακή γραμμή Θερμών Ξάνθης με το Ζλάτογκραντ.   Το άνοιγμα της συνοριακής διάβασης Ζλάτογκραντ - Θέρμες Ξάνθης, σύμφωνα με τον δήμαρχο της πόλης Μίροσλαβ Γιάντσεφ, έχει αυξήσει τον τουρισμό της περιοχής. 

## Γεωγραφία
Το Ζλάτογκραντ βρίσκεται σε μια κοιλάδα μεταξύ του ανατολικού και κεντρικού ορεινού όγκου της Ροδόπης.

Το κλίμα του δήμου ανήκει στην κλιματική περιοχή του μεταβατικού-μεσογειακού. Οι ορυκτοί πόροι περιλαμβάνουν μεταλλεύματα μολύβδου-ψευδαργύρου.

Η περιοχή του δήμου διασχίζεται από τον ποταμό Βάρμπιτσα, που έχει μήκος 98,1 χιλιόμετρα και η λεκάνη απορροής του είναι 1.202,8 τετ. χιλ. Οι Νεντέλινσκα και Κούσλενσκα είναι παραπόταμοι του Βάρμπιτσα. Υπάρχουν δύο τεχνητές λίμνες με φράγματα, η  «Ζλάτογκραντ» με χωρητικότητα 4,4 εκατομ. κ.μ. νερού και η «Χασίντερε» με 0,4 εκατομ. κ.μ.

Τα δάση καταλαμβάνουν έκταση 144,60 τετρ. χιλ. Είδη όπως οξιά, γαύρος, βελανιδιά, σημύδα και κρανιά είναι περισσότερο διαδεδομένα στα δάση πλατύφυλλων. Κωνοφόρα δέντρα που επικρατούν είναι η ερυθρελάτη, η ελάτη, η λευκή και η μαύρη πεύκη. Η γεωργία καταλαμβάνει 25 τετρ. χιλ. και η καλλιεργήσιμη γη είναι 12 τετρ. χιλ.. Οι καλλιέργειες που αναπτύσσονται στο δήμο είναι καπνός, πατάτες, λαχανικά και φράουλες (αντιπρόσωποι πολυετών φυτών). Υπάρχει μια μικρή λίμνη που ονομάζεται «Ερμα Ρέκα» που απέχει 8 χιλιόμετρα από την πόλη του Ζλάτογκραντ και 5 χιλιόμετρα από το χωριό Ερμα Ρέκα. Ο δήμος είναι πλούσιος σε υπόγειους πόρους. Στην περιοχή του Ερμα Ρέκα υπάρχει γεωθερμική πηγή ζεστού μεταλλικού νερού.

## Ο βράχος του Ζλάτογκραντ
Ο βράχος-κορυφή ύψους 250 μέτρα στο Νησί Λίβινγκστον  της Ανταρτικής έχει ονομαστεί Ζλάτογκραντ προς τιμή της βουλγάρικης ομάδας που έκανε εκεί την τοπογραφική έρευνα Tangra 2004/05.

## Εξωτερικοί σύνδεσμοι
* Ιστοσελίδα (στα Βουλγάρικα) του δήμου Ζλάτογκραντ 
* Ιστοσελίδα (στα Αγγλικά) Το Εθνολογικό Συγκρότημα του Ζλάτογκραντ

## Παραπομπές


Image:20100213_Zlatograd_Bulgaria_1.jpg | Παραδοσιακή αρχιτεκτονική.
Image:20100213_Zlatograd_Bulgaria_2.jpg | Ποτάμι Βάρμπιτσα - παλιά πόλη.
Image:20100213_Zlatograd_Orthodox_Church.jpg | Ορθόδοξη Εκκλησία.
Image:20100214_Zlatograd_Mosque.jpg | Μουσουλμανικό Τέμενος.
Image:20100214_Zlatograd_Ethnological_Complex_1.jpg | Το εθνολογικό συγκρότημα του Ζλάτογκραντ.
Image:20100214_Zlatograd_Ethnological_Complex_2.jpg | Το εθνολογικό συγκρότημα του Ζλάτογκραντ.
Image:20100214_Zlatograd_Ethnological_Complex_3.jpg | Το εθνολογικό συγκρότημα του Ζλάτογκραντ.
Image:Zlatograd-areal-complex.jpg | Το εθνολογικό συγκρότημα του Ζλάτογκραντ.
Image:Zlatogard_Ethnographic_Areal_Coplex.jpg | Το εθνολογικό συγκρότημα του Ζλάτογκραντ.
Image:Zlatograd Rock.jpg | Ο βράχος-κορυφή Ζλάτογκραντ στο Νησί Λίβινγκσον της Ανταρκτικής.


Κατηγορία:Πόλεις της Βουλγαρίας
Κατηγορία:Συνοριακές διελεύσεις Ελλάδας-Βουλγαρίας